Киримюър
Киримю̀ър (, наричан също Кѝри, , на гаелски Cearan Mhoire) е град в Шотландия.

География 
Градът е в област Ангъс. Намира се на 5 км западно от областния център град Форфар. На около 60 км на север е град Абърдийн, а на около 20 км на юг е град Дънди. Киримюър е най-малкият град от общо седем града в областта Ангъс. Население 6000 жители от преброяването през 2004г.

История 
При археологически разкопки край Киримюър са намерени предмети от бронзовата епоха и от културите на пиктите, римляните и келтите. През 1459 г. шотландския крал Джеймс II дава независимост на местните хора като населеното място бива наричано „Свободен баронски град“. От документи на енорията през 1561 г. Киримюър е имал 124 жители, живеещи в 32 сгради. През 1660 г. населението е било 167 жители в 41 сгради. През 1748 г. населението е 670 жители. В края на 18 век поради бързото развитие на икономиката на града жителите достигат 1584. През 1833 г. населението е около 3000 души. През 1854 г. е построена жп линия до съседния град Форфар, която по-късно е била закрита.

Архитектура 
По документи на местната енория през 1604 г. са преобладавали дървените сгради, но към края на 17-о столетие са подменени с каменни. Архитектурата на по-голямата част от сградите в Киримюър е в типичния за повечето шотландски градове стил от тесни улици и каменни сгради най-често от 2 до 4 етажа със стръмни покриви и високи комини, строени през 18-19 век.

Архитектурни и природни забележителности 
 Паметникът на Питър Пан
 Градският музей
 Музеят на авиацията
 Родната къща музей на Сър Джеймс Матю Бари
 Замъкът „Еърли Касъл“, намиращ се на около 10 км западно от Киримюър
Паметникът на Бон Скот

Икономика 
В миналото Киримюър и бил град с развита търговия. Имало е заводи за преработка на юта, които днес са преустроени за производство на синтетика. Друг основен отрасъл в икономиката на града е туризмът. В околностите му има благоприятни условия за лов. Срещат се яребици, фазани и елени. Риболовът е също предпочитано занимание.

Спорт 
 Голфклуб, създаден през 1903 г.
 Футболен отбор с аматьорски статут „Киримюър Тисъл“

Личности, родени в Киримюър 
 Сър Джеймс Матю Бари (1860 – 1937), шотландски писател и драматург, автор на „Питър Пан“
 Бон Скот (1946 – 1980), първи вокалист на австралийската рокгрупа „Ей Си/Ди Си“
 Александър Уайт (1837 – 1921), шотландски богослов и теолог

Личности, починали в Киримюър 
 Вайълет Джейкъб (1863 – 1946), шотландска писателка

Личности, свързани с Киримюър 
 Ан Бег (р.1955), шотландска политичка, след 1978 г. преподавала история в града

Външни препратки 
 Статия за Киримюър на Undiscoveredscotland.co.uk

Градове в Шотландия